დუბროვნიკის საკათედრო ტაძარი

დუბროვნიკის საკათედრო ტაძარი () — კათოლიკური ეკლესია ხორვატიის ქალაქ დუბროვნიკში. დუბროვნიკის დიოცეზის საკათედრო ტაძარი.Biskupija Dubrovačka 

ისტორია
ტაძარი ააგეს რამდენიმე ყოფილი ტაძრის, მათ შორის VII, X და XI საუკუნეების შენობების ადგილზე. ბაზილიკის მშენებლობა ნაწილობრივ დააფინანსა ინგლისის მეფემ რიჩარდ ლომგულმა. 1192 წელს რიჩარდი მესამე ჯვაროსნული ლაშქრობიდან ბრუნდებოდა და კუნძულ ლოკრუმთან გემი ჩაეძირა. მეფე გადარჩა და სწორედ მაშინ დადო აღთქმა, რომ ტაძარს ააგებდა.

ეს შენობა განადგურდა 1667 წლის მიწისძვრის დროს.Sacred Destinations Travel Guide (based on information in Frommer's)

მიწისძვრის შემდეგ დუბროვნიკის რესპუბლიკის სენატმა ახალი ტაძრის პროექტის შემუშავება არქიტექტორ ანდრეა ბუფალინის დაავალა. თავად სამშენებლო სამუშაოებს, რომელიც 30 წელი გაგრძელდა, ხელმძღვანელობდნენ ფრანჩესკო კორტეზე (1669-1670 წწ.), პაოლო ანდრეოტი (1671-1674 წწ.), პიერ ანტონიო ბაცი (1677-1678 წწ.) და ტომაზო ნაპოლი პალერმოდან (1689-1700). ამ უკანასკნელმა არაერთი მნიშვნელოვანი ცვლილება შეიტანა ბუფალინის თავდაპირველ გეგმაში. ტაძრის არქიტექტურა ეფუძნება იტალიური ბაროკოს ტრადიციებს. ტაძარი შედგება სამი ნავისა და სამი აფსიდისგან და ადგას დიდი ბაროკოს გუმბათი. შენობა 1713 წელს დაასრულა დუბროვნიკელმა არქიტექტორმა ილია კატიჩიჩმა.

შენობა დაზიანდა 1979 წელს მონტენეგროს მიწისძვრის შედეგად. ტაძარი დაზიანდა სულ მცირე ერთი ჭურვით 1991 წელს დუბროვნიკის ალყის დროს.Destruction of cultural property report S/1994/674/Add.2 (Vol. V) 28 December 1994, United Nations Security Council  დაზიანება ამჟამად აღდგენილია.

ლიტერატურა
 Dubrovnik, history, culture, art heritage by Antun Travirka; Forum, Zadar, 2014; 
 The Cathedral Treasury


სქოლიო

კატეგორია:ხორვატიის ეკლესიები